Πρέβελη

μικρογραφία|Φοινικόδασος Πρέβελης το 2016
Η Πρέβελη είναι περιοχή στα όρια των Κοινοτήτων Ασωμάτου και Κεραμέ του Δήμου και της τέως Επαρχίας Αγίου Βασιλείου στον Νομο Ρεθύμνης της Κρήτης, κοντά στο Λιβυκό πέλαγος με τις ομώνυμες Μονές και την παραλία με το παραποτάμιό της φοινικόδασος με μήκος 1-2 χλμ μέσα σε φαράγγι. 

Η περιοχή είναι προστατευόμενη από το δίκτυο Natura 2000 ως GR4330003 (Κουρταλιώτικο Φαράγγι - Μονή Πρέβελη - Ευρύτερη Περιοχή) σύμφωνα με τον νόμο Ν. 3937/2011 (ΦΕΚ 60/Α/2011).Ιστότοπος της Natura 2000 

Σύμφωνα με θρύλο της περιοχής, στην ευρύτερη περιοχή της Πρέβελης έμεινε ο βασιλιάς της Ιθάκης Οδυσσέας μετά την λήξη του Τρωικού πολέμου κατά την επιστροφή του στην Ιθάκη από την Τροία. Η περιοχή αποτελεί δημοφιλή τουριστικό προορισμό λόγω του ποταμού, του φοινικόδασους εντός του φαραγγιού και της παραλίας. Η περιοχή είναι προσβάσιμη από το λιμάνι του Πλακιά.

Καταστροφή του φοινικοδάσους από πυρκαγιά και ταχεία αναγέννηση
Το μεγαλύτερο μέρος του φοινικοδάσους της Πρέβελης αποτεφρώθηκε στη μεγάλη πυρκαγιά που ξέσπασε στην περιοχή, τα ξημερώματα της Κυριακής 22 Αυγούστου 2010. Σχεδόν το 70% του δάσους καταστράφηκε. Το φοινικόδασος της Πρέβελης όμως, χάρις στην πυρανθεκτική άγνωστη μέχρι πρόσφατα ιδιότητα που διακρίνει τον φοίνικα του Θεοφράστου, κατάφερε μόνο μέσα στο επόμενο φθινοπωρινό 3μηνο του 2010 όχι μόνο να αναγεννηθεί, αλλά και να διατηρήσει στη ζωή τους ίδιους "αποτεφρωμένους" ενήλικους φοίνικες του Θεοφράστου.alfavita  Χάθηκε το σπάνιο φοινικόδασος της Πρέβελης ΡεθύμνουΈθνος  Στάχτη το φοινικόδασος στην Πρέβελη Παράλληλα φύτρωσαν και νέοι σπόροι. Για να βοηθηθεί η φυσική αναδάσωση έγινε προσπάθεια το δάσος να προστατευθεί από τη βόσκηση και το ποδοπάτημα.Φυσική αναγέννηση στο δάσος του Πρέβελη Ελευθεροτυπία

Παραπομπές

Εξωτερικοί σύνδεσμοι


Κατηγορία:Περιφερειακή ενότητα Ρεθύμνης
Κατηγορία:Φοινικοδάση της Ελλάδας